open-index/open-wikipedia-markdown huggingface dataset:
Mary Brunkow

**Mary Brunkow** (s. 1961) on yhdysvaltalainen molekyylibiologi ja immunologi, joka löysi Fred Ramsdellin kanssa geenin, joka lisää alttiutta autoimmuunisairauksiin.

Brunkow opiskeli Washingtonin yliopistossa molekyyli- ja solubiologiaa. Maisteri- ja tohtorivaiheen opintonsa hän suoritti molekyylibiologiasta Princetonin yliopistossa. Brunkow väitteli tohtoriksi 1991.

Brunkow ja Fred Ramsdell huomasivat vuonna 2001, miksi tietyt hiiret olivat erityisen alttiita autoimmuunisairauksille. He löysivät Foxp3-nimen saaneessa geenissä mutaation, joka aiheutti alttiuden, ja he osoittivat myöhemmin geenin aiheuttavan ihmisillä vakavaa autoimmuunisairautta ipex-oireyhtymää.

Brunkow on vuodesta 2009 työskennellyt Systeemibiologian instituutissa Seattlessa Washingtonin osavaltiossa Yhdysvalloissa.

Brunkow sai vuonna 2025 lääketieteen Nobelin Ramsdellin ja Shimon Sakaguchin kanssa.

## Lähteet
Kaneliässät

**Kaneliässät** ovat ruotsalaisia S-kirjaimen muotoisia keksejä, jotka löytyvät Ellen Svinhufvudin keittokirjasta ja joita on käytetty sortovuosina merkitsemään ruokailuun osallistuneiden isänmaallisuutta siten, että kun kaneliässät tuotiin pöytään, kaikki pöydässä ruokailevat olivat luotettavia.

Kaneliässissä on tyypillisesti voita, sokeria, kananmunia, vehnäjauhoja, leivinjauhetta, kanelia ja menneisyydessä usein myös karvasmantelia.

Kaneliässiä saa myös suurimmasta osasta ruokakaupoista.
## Lähteet
Guyanan kansalaisuus

**Guyanan kansalaisuus** on laillinen suhde Guyanan kooperatiivisen tasavallan ja yksityishenkilön välillä. Maassa noudatetaan lähtökohtaisesti ius soli -periaatetta.

## Kansalaisuuden saaminen syntymällä
Guyanan perustuslain mukaan kaikki sellaiset henkilöt, jotka ovat syntyneet Guyanan maaperällä sen jälkeen, kun sen nykyinen perustuslaki on astunut voimaan, ovat automaattisesti syntyperäisiä guyanalaisia. Poikkeuksen tästä muodostavat henkilöt, joiden vanhemmilla on diplomaattinen immuniteetti tai henkilö syntyy Guyanan maaperällä, jota miehittää vieras valtio. Myös sellaiset ulkomailla syntyneet henkilöt, joiden vanhemmista vähintään toisella on maan kansalaisuus, ovat syntyperäisiä guyanalaisia.

## Kansalaisuuden saaminen hakemuksella
Hakemuksen perusteella Guyanan kansalaisuus voidaan myöntää henkilölle, joka täyttää seuraavat ehdot:

* on asunut maassa vähintään viisi vuotta, joista vähintään vuoden yhtäjaksoisesti
* vannoo uskollisuudenvalan
* on todettu hyvämaineiseksi
* osoittaa aikomusta asettua maahan

Kansalaisuusasioista vastaava ministeri voi kieltää kansalaisuuden myöntämisen, mikäli hakija on riski Guyanan kansalliselle turvallisuudelle.

## Kaksoiskansalaisuus ja kansalaisuuden menettäminen
Guyana tunnustaa kaksoiskansalaisuuden. Guyanan kansalaiset ovat automaattisesti myös Kansainyhteisön kansalaisia.

Guyanalaiset voivat oma-aloitteisesti luopua kansalaisuudestaan, mikäli he ovat täysi-ikäisiä ja -valtaisia sekä omaavat jonkin toisen maan kansalaisuuden. Kansalaisuudesta luopuminen ei kuitenkaan ole mahdollista maan ollessa sodassa hakijan toisen kotimaan kanssa. Hakemuksen perusteeella kansalaisuutensa saaneet guyanalaiset voivat menettää sen, mikäli he täyttävät jonkin seuraavista ehdoista:

* palvelee vieraan valtion asevoimissa tai virastossa
* on saanut kansalaisuuden vilpillisesti
* osoittaa epäuskollisuutta tai syyllistyy maanpetokseen tai muihin rikoksiin

## Lähteet

* 

### Viitteet
(119956) 2002 PA149

**(119956) 2002 PA149** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

## Lähteet
Eladio Rojas

**Eladio Alberto Rojas Diaz** (8. marraskuuta 1934 Tierra Amarilla – 13. tammikuuta 1991) oli chileläinen jalkapalloilija, joka pelasi keskikenttäpelaajan pelipaikalla. Hän oli pituudeltaan 181-senttimetrinen. Rojas pelasi 27 ottelua Chilen A-maajoukkueessa ja teki niissä kolme maalia.

Rojas pelasi vuoden 1962 MM-kilpailuissa joukkueensa kaikki kuusi ottelua, kun Chile sai turnauksesta kolmannen sijan pronssiottelussa Jugoslaviaa vastaan. Rojas teki ottelun ainoan maalin. Hän teki turnauksessa myös toisen maalin Neuvostoliiton verkkoon. Rojas pelasi kotimaassaan Evertonissa ja Colo-Colossa sekä Argentiinassa River Platessa.

## Lähteet

## Aiheesta muualla
1914 (yhtye)

**1914** on ukrainalainen metallimusiikin yhtye, joka on perustettu vuonna 2014. Yhtyeen tyylilajeja ovat doom metal ja blackened death metal.

Yhtyeen vuoden 2021 albumi *Where Fear and Weapons Meet* on valittu Metal Storm Awardseissa vuoden parhaaksi death metal -albumiksi.

## Diskografia
### Studioalbumit
* 
* 
* 
* 

## Lähteet

## Aiheesta muualla
* 
*
Soen

**Soen** on ruotsalainen metallimusiikin yhtye, joka on alkujaan perustettu vuonna 2004, mutta siitä on virallisesti kerrottu vuonna 2010. Yhtyeen tyylilajeja on progressiivinen metalli ja alternative metal. Yhtyeen perustamisesta ilmoitettiin vuonna 2010, jolloin se leimattiin tunnettujen soittajien superyhtyeeksi.

Yhtyeen seuraava studioalbumi *Reliance* julkaistaan tammikuussa 2026.

## Diskografia
### Studioalbumit
* 
* 
* 
* 
* 
* 
* 

## Lähteet

## Aiheesta muualla
*
Fred Ramsdell

**Frederick J. ”Fred” Ramsdell** (s. 4. joulukuuta 1960) on yhdysvaltalainen molekyylibiologi ja immunologi, joka löysi Mary Brunkowin kanssa geenin, joka lisää alttiutta autoimmuunisairauksiin.

Brunkow ja Ramsdell huomasivat vuonna 2001, miksi tietyt hiiret olivat erityisen alttiita autoimmuunisairauksille. He löysivät Foxp3-nimen saaneessa geenissä mutaation, joka aiheutti alttiuden, ja he osoittivat myöhemmin geenin aiheuttavan ihmisillä vakavaa autoimmuunisairautta ipex-oireyhtymää.

Ramsdell on väitellyt Kalifornian yliopistossa Los Angelesissa. Hän on työurallaan yhdistänyt tutkimusta ja bioteknologiaa.

Ramsdell sai vuonna 2025 lääketieteen Nobelin Brunkowin ja Shimon Sakaguchin kanssa. Ramsdell ja Sakakuchi olivat saaneet 2017 Crafoord-palkinnon Alexander Rudenskyn kanssa säätelijä-T-solujen tutkimuksesta.

## Lähteet
Sosúa

**Sosúa** on kaupunki Dominikaanisen tasavallan pohjoisrannikolla. Paikalle asutettiin juutalaisia pakolaisia toisen maailmansodan aikana ja myöhemmin kaupungista on tullut rantalomakohde. Sosúan asukasluku vuonna 2022 oli 56&nbsp;982.

## Maantiede

Sosúa sijaitsee Dominikaanisen tasavallan pohjoisrannikolla Puerto Platan provinsissa. Kaupungin rannalla on koralliriutan suojaama Sosúanlahti, jolla sijaitsee hiekkaranta.

## Historia

Nykyinen Sosúa on saanut alkunsa United Fruit Companyn banaaniplantaasina 1920-luvulla. Plantaasi osoittautui kannattamattomaksi ja yhtiö myi sen 1930-luvun alussa diktaattori Rafael Trujillolle. Vuonna 1938 järjestettiin Euroopasta pakenevien juutalaisten sijoittamista käsitellyt Évianin konferenssi Yhdysvalloissa.  Trujillo tarjosi mahdollisuutta sijoittaa 100&nbsp;000 juutalaista Dominikaaniseen tasavaltaan. Trujillo pyrki näin parantamaan mainettaan kansaivälisesti sen tahraannuttua haitilaisten verilöylyssä vuonna 1937. Dominican Republic Settlement Association (DORSA) sai Trujillolta 22&nbsp;230 eekkerin maa-alueen Sosúasta. Hanke ajautui kuitenkin nopeasti vaikeuksiin. Toisen maailmansodan puhkeaminen vaikeutti siirtolaisten matkustamista ja ensimmäiset saapuivat vasta vuonna 1940. Vuonna 1942 siirtolaisia oli 472 ja vuonna 1947 vain 373. Koko hankkeen aikana oli kuitenkin myönnetty 5&nbsp;000 viisumia, jotka auttoivat juutalaisia pakenemaan Euroopasta.

Matkailuala on kasvattanut merkitystään Sosúassa 1980-luvulta lähtien. Kaupunki on sen myötä myös jakautunut voimakkaasti kahteen osaan. Köyhemmät matkailupalveluissa työllistyvät paikalliset asuvat etenkin Los Charamícosin kaupunginosassa kaupungin rannan päässä, kun taas El Bateyssa asuvat rikkaamat usein ulkomaalaiset ja matkailijat.

## Väestö

Sosúan asukasluku oli vuoden 2022 väestönlaskennan mukaan 56&nbsp;982.

Vanha juutalainen yhteisö on pitkälti sulautunut muuhun väestöön. Sosúan juutalaisyhteisö käsittää nykyisin noin 30–40 henkilöä. Kaupungissa on synagoga, mutta ei vakinaista rabbia.

## Lähteet
San Carlosin ritarikunta

**San Carlosin ritarikunta** () on kolumbialainen ritarikunta, joka perustettiin vuonna 1954.

Ritarikunnalla palkitaan sekä sotilaita että siviilejä merkittävistä ansioista Kolumbian hyväksi erityisesti kansainvälisten suhteiden saralla. Saajan ei tarvitse olla Kolumbian kansalainen. Kolumbialaisten kunniamerkkien keskenäisessä järjestyksessä San Carlosin ritarikunta on toiseksi korkea-arvoisin. Ritarikunnan suurmestarina toimii Kolumbian presidentti, joka vastaa uusista nimityksistä.

Ritarikunnassa on seitsemän luokkaa ja ritarikunnan nauha vihreä kahdella keltaisilla reunanauhalla molemmin puolin:

*  ketju
*  suurristi kultanauhalla
*  suurristi
*  suurupseeri
*  komentaja
*  upseeri
*  ritari

## Lähteet
Beautiful People (kappale)

**Beautiful People** on ranskalaisen DJ David Guettan ja australialaisen laulaja-lauluntekijä Sian kappale, joka julkaistiin 7. maaliskuuta 2025. Kappaleen on kirjoittanut Sia, Guetta, Stargate ja Timofey Reznikov sekä tuottanut Guetta, Stargate ja Reznikov.

”Beautiful People” on Guettan ja Sian yhdeksäs yhteistyö, ja ensimmäinen sitten kappaleen ”Floating Through Space” (2021). Kappaleesta vuosi internetiin demoversio vuonna 2013. Singlen musiikkivideon ohjasi Daniel Askill ja koreografioi Jacob Jonas. Se julkaistiin 13. maaliskuuta 2025. Videolla nähdään 13 tanssijaa, jotka edustavat ”kauniita ihmisiä” (). 

Sia ja Guetta esittivät kappaleen ensimmäistä kertaa Afrojackin konsertissa Ultra Music -festivaaleilla Miamissa 29. maaliskuuta 2025.

## Lähteet
Shimon Sakaguchi

**Shimon Sakaguchi** (; s. 19. tammikuuta 1951 Nagahama, Shiga, Japani) on japanilainen molekyylibiologi ja immunologi, joka tutkii  immuunijärjestelmän säätelylle tärkeitä molekulaarisia mekanismeja. Tutkimuksessaan hän on keskittynyt erityisesti säätelijä-T-solujen kehitykseen ja ylläpitoon sekä niiden rooliin immuunivälitteisissä sairauksissa.

Yhdysvaltalaiset Mary Brunkow ja Fred Ramsdell löysivät koe-eläimistä Foxp3-nimen saaneessa geenissä mutaation, joka aiheuttaa ihmisillä vakavaa autoimmuunisairautta ipex-oireyhtymää. 

Sakaguchi yhdisti nämä kaksi löytöä. Hän osoitti, että immuunijärjestelmä on luultua monimutkaisempi ja löysi aiemmin tuntemattoman ryhmän immuunisoluja, jotka suojaavat kehoa autoimmuunisairauksilta.

Sakaguchi toimii myös Turun yliopistossa vierailijaprofessorina.

Sakaguchin sai vuonna 2025 lääketieteen Nobelin Mary Brunkowin ja Fred Ramsdellin kanssa. Ramsdell ja Sakakuchi olivat saaneet 2017 Crafoord-palkinnon Alexander Rudenskyn kanssa säätelijä-T-solujen tutkimuksesta.

## Lähteet
Azua de Compostela

**Azua de Compostela** tai usein lyhyemmin **Azua** on kaupunki ja kunta Dominikaanisen tasavallan etelärannikolla. Sen asukasluku vuonna 2022 oli 103&nbsp;276.

## Maantiede

Azua de Compostela sijaitsee Dominikaanisen tasavallan etelärannikolla Azuan provinssissa noin 199 kilometriä maan pääkaupunki Santo Domingota länteen. 

## Historia
Nimen Azua alkuperästä ei ole täyttä selvyyttä. Sen on esitetty olevan peräisin tainoilta ja viittaavan vuoriin tai metsiin. Toisaalta se on saatettu johtaa sukunimestä *Asúa*. Kuubaa vallannut konkistadori Diego Velázquez de Cuellar perusti Azuan vuonna 1504. Se sai oikeuden omaan kaupunginvaakunaansa Ferninand Katolilaiselta vuonna 1508. Alkuvuosina kaupungissa asui esimerkiksi Meksikon vallannut Hernán Cortés.

Kaupunki tuhoutui maanjäristyksessä vuonna 1751. Haitilaiset polttivat kaupungin vuonna 1805 ja uudestaan itsenäisyyssodan aikana vuonna 1844 ja 1849. Kaupunki kuitenkin toipui. Paikalle asettui esimerkiksi italialaisia ja arabisiirtolaisia. Monet heistä perustivat yrityksiä, joiden toiminta laajeni myös muualle maahan. Yhdysvallat miehitti Dominikaanista tasavaltaa vuosina 1916–1924. Amerikkalaiset perustivat kaupunkiin sokeritehtaita ja rannikolta etsittiin öljyä. Nykyisin Azua on satamakaupunki ja sen vapaakauppa-alueella on teollista toimintaa. 

## Väestö
Vuoden 2022 väestönlaskennan mukaan Azuan asukasluku oli 103&nbsp;276.

## Lähteet
Purépecha

**Purépecha** on taraskien, länsimeksikolaisen kansan uskonto.

Uskonto oli suuri osa taraskien elämää, ja taraskien hallinnoitu alue oli teokratia.

Purepecha-uskonnolla ei ollut pyhää kirjaa, vaan uskomuksia jaettiin suullisesti.

Purepechat uskoo kaksinaiseen elämän jälkeiseen todellisuuteen, *"Ynfiernoon",* joka on maanalainen eräänlainen elämän jatke tyypillisesti luurankoina. Purepechat uskoivat että Ynfiernoon pääsee luolien tai vedenalaisien tunnelien kautta. Lisäksi he uskoivat *cienoon* eli taivaaseen, johon pääsivät vain jumalat, pyhittäytyneet ja muuten merkittävät henkilöt.

## Lähteet
Boucoiran-et-Nozières

**Boucoiran-et-Nozières** () on kunta Ranskan eteläosassa Gardin departementissa Oksitanian alueella. Se sijaitsee Gardonjoen varrella, noin 19 kilometriä Alès'n kaupungista etelään.

Kylän keskustassa on paljon keskiaikaista rakennuskantaa. Näyttävin on lähes 40 metriä korkea vartiotorni, joka on peräisin 1100-1300-luvuilta. Se sijaitsee yhdellä kylän korkeimmista kohdista, ja se näkyy laajalti. Vartiotorni muutettiin haulitorniksi 1900-luvulla. Kylä on ollut linnoitettu, ja sen 1100-luvun linnoituksia on yhä jäljellä, kuten myös kylän 1200-luvun portti Porte de France.

## Lähteet

## Aiheesta muualla
Amerikanpalestiinalaiset

**Amerikanpalestiinalaiset** ovat palestiinalaistaustaisia yhdysvaltalaisia.

Ensimmäiset palestiinalaiset muuttivat Yhdysvaltoihin 1880-luvulla. Amerikanpalestiinalaisten historian ja määrän kartoittamista vaikeuttaa heidän epätarkka tilastointinsa. Palestiinalaispakolaisuus voidaan nähdä varhaisissa tilastoissa esimerkiksi "nakban" yhteydessä vuonna 1948. Suurimmat palestiinalaisten muuttoaallot Yhdysvaltoihin ovat tapahtuneet tästä eteenpäin, ja erityisesti vuoden 1967 sodan jälkeen jatkuen 1980-luvulle.

Amerikanpalestiinalaisia asuu ympäri Yhdysvaltoja. Heidän suurimmat aluekeskittymänsä ovat Kalifornia ja Illinois. Toisista amerikanarabeista eroten enemmistö amerikanpalestiinalaisista on muslimeja, mutta osa heistä on myös kristittyjä.

## Lähteet
Kallavesj

**Kallavesj** (tai **Kallavesj’**) on kaihoisa laulu Kuopion seudun suuresta Kallavesi-järvestä ja laulun kertojan kaipuusta takaisin näille kotirannoilleen. Laulun sävelmä on virolaisen Johannes Kappelin kuorolaulu 1800-luvulta, johon kuopiolainen asianajaja ja lehtitoimittaja Aaro Jalkanen kirjoitti Savon murteella sanat. Hän laati sanoituksen vuonna 1916 maanpaossa Yhdysvalloissa jäätyään Suomen suuriruhtinaskunnassa kiinni aseiden kätkennästä kapinatarkoituksessa.

Laulun tallensi äänilevylle ensimmäisenä Leo Kauppi Yhdysvalloissa vuonna 1927. Myöhempiä levyttäjiä ovat olleet baritoni Matti Lehtinen ja kanteletaiteilija Ulla Katajavuori vuonna 1958, Kotkan Laulumiehet 1977, mieskuoro Kuopio-Kvartetti 1978, Veikko Eskelinen 1987, Aikamiehet 1989, Savolaisen osakunnan laulajat 1992 ja Pertti Rusanen 1998. Yleisradio tallensi vuonna 1991 laulusta baritoni Jorma Hynnisen tulkinnan, jonka on sovittanut äänitteellä Radion sinfoniaorkesteria johtava Ilkka Kuusisto.

Kuvanveistäjä Heikki Konttisen pronssinen veistos *[[Veljmies]]* (1959) Kuopion torilla on saanut innoituksensa laulun säkeestä "Veljmies salloo tuulastelj, tiirustelj, riijustelj". Taiteilija Markku ”Sika” Puustisen *Veljmies*-patsaan lähelle toteuttamassa tilausteoksessa *Veden saartama* (2025) Kallavesj-laulu kaikuu maan alta sadevesikaivosta lasten laulamana.

Kun Aaro Jalkasen kuolemasta tuli 50 vuotta vuonna 2010, Kallavesj-laulun ympärille järjestettiin Kuopion kaupungintalolla juhlakonsertti, jonka tuotto lahjoitettiin Itä-Suomen yliopistolle. Konserttiin liittyi myös Pohjois-Savon kirjastoissa kiertänyt näyttely Aaro Jalkasen elämänvaiheista. Laulutekstin synnystä ja Aaro Jalkasen elämänvaiheista kertoo Marja Lammen käsikirjoittama ja Nadia Pojasnikin ohjaama 51-minuuttinen dokumenttielokuva *Maanpakolaisen laulu – viisi lastua Kallaveden laineilta* (2016).

## Lähteet
Baní

**Baní** on kaupunki ja kunta Dominikaanisen tasavallan etelärannikolla. Sen asukasluku vuonna 2022 oli 158&nbsp;019.

## Maantiede

Baní sijaitsee Dominikaanisen tasavallan Peravian provinssissa noin 65 kilometriä maan pääkaupunki Santo Domingota länteen.

## Historia
Baní oli alkujaan paikallisen tainopäällikön (*cacique*) nimi. Nimi tarkoittaa myös runsaita vesiä. Espanjalaisten saavuttua alueella vaikuttivat ensin Kolumbuksen suvun jäsenet. Paikalle asettui myös jesuiittoja, jotka olivat perustamassa Hispaniolan ensimmäisiä kouluja. Alueella sijaitsi myös yksi Hispaniolan ensimmäisistä kastelukanavista. Varsinainen kaupunki perustettiin kuvernööri Manuel de Azlor y Urriesin kaudella 3. maaliskuuta 1764. Tarkemmin kaupungin perustajana on pidetty Luis Joseph Pegueroa, joka omisti paikallisen karjatilan. Peguero tunnetaan myös ensimmäisenä dominikaanisella murteella kirjoittaneena kirjailijana. Banín länsiosiin asettui siirtolaisia etenkin Kanariansaarilta, Kataloniasta ja Galiciasta. Eteläosia ovat asuttaneet puolestaan mustien orjien jälkeläiset.

Vuonna 1789 Baníssa oli 100 taloa ja noin 2&nbsp;000 asukasta. Haitilaiset polttivat kaupungin vuonna 1805 ja se jälleenrakennettiin vuonna 1810. Nykyisin kaupunki on Peravian provinssin hallinnollinen keskus. Ympäröivällä maaseudulla tuotetaan etenkin mangoja.

## Väestö
Banín asukasluku vuoden 2022 väestönlaskennan mukaan oli 158&nbsp;019.

## Lähteet
Suomen urheilu 1923

**Suomen urheilu 1923** käsittelee vuoden 1923 merkittäviä uutisia ja tapahtumia suomalaisessa urheilussa.

## Jalkapallo

* Suomen maajoukkue pelasi seitsemän maaottelua. Ainoat voitot tulivat elokuussa vierasottelussa Saksaa vastaan maalein 1–2 ja syyskuussa Helsingin pallokentällä vuoden ainoassa kotiottelussa Puolaa vastaan maalein 5–3. Suomi hävisi Norjalle, Ruotsille, Itävallalle, Unkarille ja Virolle. Aarne Linna teki viisi maalia, joista Ruotsia vastaan kaksi, ja Verner Eklöf neljä maalia, joista Puolaa vastaan kaksi.
* Suomen-mestaruuden voitti Helsingin Jalkapalloklubi, joka voitti loppuottelussa Turun Palloseuran maalein 3–1.

## Jääpallo

* Suomen maajoukkue hävisi helmikuussa Helsingissä Ruotsille maalein 3–4.
* Suomen-mestaruuden voitti Helsingin Jalkapalloklubi, joka voitti loppuottelussa Viipurin Sudet maalein 4–1.

## Pesäpallo

* Miesten Suomen-mestaruuden vei Helsingin Pallonlyöjät. Se voitti loppuottelussa Etelä-Pohjanmaan Palloveikot juoksuin 10–2.

## Pikaluistelu

* Maailmanmestaruuskilpailuissa Tukholmassa, Ruotsissa Clas Thunberg voitti yhteistuloskilpailussa kultaa. Hän oli nopein 500 metrin matkalla.
* Euroopan-mestaruuskilpailuissa Hamarissa, Norjassa Clas Thunberg saavutti yhteistuloskilpailussa hopeaa. Hän oli nopein 500 metrin ja 1&nbsp;500 metrin matkoilla.

## Pohjoismaiset hiihtolajit

* Lahden Hiihtoseuran järjestämät ensimmäiset Salpausselän kisat kilpailtiin helmikuun alussa Lahdessa. Anton Collin voitti 10 kilometrin hiihdon, Tapani Niku 50 kilometrin hiihdon, Verner Eklöf yhdistetyn ja Sulo Jääskeläinen mäkihypyn.

## Taitoluistelu

* Maailmanmestaruuskilpailuissa Ludovika ja Walter Jakobsson voittivat pariluistelussa kultaa.

## Yleisurheilu

* Paavo Nurmi juoksi elokuussa Tukholmassa peräkkäisinä päivinä kaksi maailmanennätystä: maililla 4.10,4 ja kolmella maililla 14.11,2. Syyskuussa Albin Stenroos juoksi Helsingissä 20&nbsp;000 metrin maailmanennätyksen 1.07.11,2.
* Suomi kohtasi Ranskan syyskuussa Helsingissä toisessa yleisurheilumaaottelussaan. Suomi voitti pistein 119–36 Ranskan saatua paikalle vain kymmenhenkisen joukkueen.
* Suomen-mestaruuskilpailut järjestettiin 18.–19.8. Kuopiossa. Pikajuoksija Erik Wilén ja hyppääjä Vilho Tuulos voittivat kumpikin kolme henkilökohtaista kultamitalia.

## Lähteet

* 
* 

### Viitteet
Sivenius

**Sivenius** on muun muassa seuraavien henkilöiden sukunimi:

*Arthur (Artturi) Sivenius (1876–1926), suomalainen poliitikko ja ammattiyhdistysvirkailija
*Juhana Sivenius-Sipilä (1823–1899), suomalainen maanviljelijä ja valtiopäivämies
*Karl Gustaf Sivenius (1837–1901), suomalainen rakennusmestari ja suururakoitsija
*Tomi Sivenius, suomalainen laulaja ja kitaristi
Jaime Ramírez

**Jaime Caupolicán Ramirez Banda** (14. elokuuta 1931 Santiago – 26. helmikuuta 2003) oli chileläinen jalkapalloilija, joka pelasi hyökkääjän pelipaikalla. Hän oli pituudeltaan 169-senttimetrinen. Ramírez pelasi 46 ottelua Chilen A-maajoukkueessa ja teki niissä 12 maalia.

Ramírez pelasi Chilen joukkueessa kaikki sen kuusi ottelua vuoden 1962 MM-kilpailuissa. Joukkue tuli kolmanneksi pronssiottelussa Jugoslaviaa vastaan. Ramírez kuului Chilen kokoonpanoon myös seuraavissa MM-kilpailuissa mutta ei päässyt kertakaan kentälle vaihtopenkiltä.

Ramírez voitti urallaan kahdesti Chilen liigamestaruuden; ensiksi Colo-Colon riveissä kaudella 1956 ja myöhemmin Universidad de Chilessä 1962. Chilen lisäksi Ramírez loi uraa Espanjassa ja Argentiinassa.

## Lähteet
UFC 310

**UFC 310: Pantoja vs. Asakura** oli vapaaottelutapahtuma, joka järjestettiin 8. joulukuuta 2024 Las Vegasissa. Tapahtuman pääottelussa Alexandre Pantoja ja Kai Asakura ottelivat kärpässarjan mestaruudesta. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.

***Illan suoritus: Alexandre Pantoja, Vicente Luque, Chase Hooper, ja Kennedy Nzechukwu**
***Illan kamppailu:** Ei annettu
## Lähteet
https://www.ufc.com/event/ufc-310

https://mmajunkie-eu.usatoday.com/story/sports/ufc/2024/12/08/ufc-310-post-event-facts-alexandre-pantoja-resume-compared-demetrious-johnson/76851339007/
### Viitteet
Oure

**Oure** on taajama Svendborgin kunnassa Tanskassa. Taajamassa oli 497 asukasta vuoden 2025 alussa.

## Väestökehitys

## Lähteet

## Aiheesta muualla
Brignon

**Brignon** () on kunta Ranskan eteläosassa Gardin departementissa Oksitanian alueella. Se sijaitsee Gardonjoen varrella, noin 21 kilometriä Alès'n kaupungista etelään.

Brignon on pieni linnoitettu kaupunki, joka on säilyttänyt keskiaikaisen kokonaisuutensa. Linnoituksesta on jäljellä linna, vallit, pyöreät tornit, sekä pääpuolustustorni, joka tunnetaan nykyään kellotornina. Kaupungin perusti Raimond de Brignon 1000-luvun lopulla, ja se pysyi tämän suvun hallinnassa 600 vuoden ajan. Kaupungin keskustassa oleva romaaninen Saint-Paulin kirkko on rakennettu 1000-luvun lopulla ja sitä laajennettiin 1100-luvulla.

## Lähteet

## Aiheesta muualla
Prayer and Life Workshops

**Prayer and Life Workshops**, viralliselta espanjankieliseltä nimeltään **Talleres de Oración y Vida – Una nueva evangelisatión** () on vuonna 1984 perustettu rukouselämän kasvua opettava katolinen maallikkojärjestö.

Työpajat syntyivät espanjalaissyntyisen kapusiineihin kuuluvan papin, Ignacio Larrañagan (1928-2013) aloitteesta. Hän alkoi hyvien kokemustensa rohkaisemana kouluttaa eri kansallisuuksiin kuuluvia oppaita, jotka kykenisivät aloittamaan rukoustyöpajoja eri maissa. Vuonna 1987 hyväksyttiin käsikirja, joka sisälsi näiden oppaiden laatimaa aineistoa 15:sta eri maasta. Järjestö laajeni nopeasti, ja vuonna 1997 Paavillinen maallikkoneuvosto tunnusti sen kansainväliseksi uskovien yhdistykseksi. Myöhemmin jäsenten toiminta laajeni avioliittokursseihin ja nuorisotyöhön. Järjestön päämaja sijaitsee Espanjassa.

Yhdistyksen järjestämät käytännön rukous ja elämä -työpajat ovat avoimia kaikille kastetuille, ja niiden lisäksi se järjestää koulutusta jäsenilleen, mihin kuuluvat muun muassa avioliittokurssit. Työpajat ovat kirkollinen palvelumuoto, joka tarjoaa käytännöllisen menetelmän auttaa ihmisiä rukoilemaan systemaattisesti, monipuolisesti ja edeten asteittain aivan ensimmäisistä askeleista syvälliseen kontemplaatioon asti.

Työpaja sisältää 15 eri kertaa, jotka opas johtaa käsikirjan avulla. Ne johdattavat erilaisten rukousperinteiden halki.
Rukousopetukseen kuuluu olennaisesti jättäytyminen. Työpajoissa on vahva karmeliittaelementti, mutta myös ignatiaaninen ja fransiskaaninen elementti. Työpajoja on muun muassa luonnehdittu Raamattuun perustuviksi ja kristuskeskeisiksi. Ne ovat kokonaan maallikkojen vetämiä.

## Lähteet

## Aiheesta muualla
*Prayer and Life Workshops
*Prayer and Life Workshops (UK)
Kesaria Abramidze

**Kesaria Abramidze** (; k. 18. syyskuuta 2024 Tbilisi) oli georgialainen malli, näyttelijä ja yhteiskunnallinen vaikuttaja. Hän oli yksi maansa ensimmäisistä tunnetuista avoimesti transsukupuolisista henkilöistä. Hän osallistui vuonna 2018 ensimmäisenä georgialaisena Miss Trans Star International -kilpailuun.

Abramidze puukotettiin kotonaan kuoliaaksi 37-vuotiaana. Edellisenä päivänä Georgian parlamentti oli hyväksynyt merkittävän seksuaali- ja sukupuolivähemmistöjen oikeuksia rajanneen lakipaketin. Beka Jaiani tuomittiin vuonna 2025 elinkautiseen vankeuteen murhasta ja muista sukupuoli-identiteetin perusteella tehdyistä väkivaltarikoksista. Tiedotusvälineiden mukaan Abramidzella ja Jaianilla oli ollut pari vuotta kestänyt väkivaltainen suhde.

## Lähteet
Birgitta Lilliehöök

**Birgitta Lilliehöök** (30. heinäkuuta 1899 Partille – 18. maaliskuuta 1990 Bromma) oli ruotsalainen kuvataiteilija ja kirjailija, joka tuli tunnetuksi erityisesti säästäväisyyttä opettavasta sarjakuvastaan *Spara och Slösa*, jota julkaistiin Lyckoslanten-nuortenlehdessä vuosina 1926–1963.
## Lähteet

## Aiheesta muualla
Lilliehöök

**Lilliehöök** on seuraavien ruotsalaisten henkilöiden sukunimi:

* Birgitta Lilliehöök (1899–1990), sarjakuvapiirtäjä
* Ebba Månsdotter Lilliehöök (1529–1609), kreivitär
* Gösta Lilliehöök (1884–1974), viisiottelija ja olympiavoittaja
* Knut Lilliehöök (1603–1664), virkamies, sotilas ja maaherra
Husmodern

**Husmodern** oli vuosina 1917–1988 ilmestynyt ruotsalainen kotiäideille suunnattu viikkolehti. Sen levikki oli suurimmillaan vuoden 1970 tienoilla noin 290&nbsp;000 kappaletta.
## Lähteet
Suomi-sarjan kausi 2000–2001

**Kausi 2000–2001** oli jääkiekon Suomi-sarjan toinen. 

Sarjassa pelasi kuusitoista joukkuetta, jotka oli jaettu kahteen lohkoon. Kummankin lohkon neljä parasta etenivät pudotuspelivaiheeseen, jonka kaksi parasta pääsi pelaamaan ensi kauden Mestis-paikasta. 

Kummankin lohkon viimeinen joutui putoamiskarsintaan. 

## Runkosarja

### Etelälohko

### Pohjoislohko

## Pudotuspelit
### 1. kierros

### 2. kierros

## Suomi-sarjan mestaruus ja Mestis-karsinta

KalPa voitti Suomi-sarjan mestaruuden ja nousi seuraavaksi kaudeksi Mestikseen. 

## Putoamiskarsinta

## Lähteet
*
Euroopan kielten päivä

**Euroopan kielten päivä** on vuosittain 26. syyskuuta Euroopan unionin jäsenmaissa vietettävä juhlapäivä. Se kannustaa varsinkin nuoria opiskelemaan kieliä ja vaalimaan Euroopan kielellistä monimuotoisuutta. Päivää vietetään monella tavalla, muun muassa oppilaitoksissa, joissa voidaan järjestää esimerkiksi kielten opiskelun tapahtumia tai paneelikeskusteluja.

Idea päivän viettämisestä syntyi huhtikuussa 1997 pidetyssä Euroopan neuvoston konferenssissa. Sitä tuki monien valtioiden edustajat ja Euroopan komissiota pyydettiin harkitsemaan asiaa. Tammikuussa 1991 vuosi 2001 julistettiin Euroopan kielten vuodeksi, ja tämän päätöksen vahvisti Euroopan unioni kesäkuussa 2000. Euroopan kielten päivää on siis vietetty 26. syyskuuta 2001 lähtien.

## Lähteet
Giacomo Bozzano

**Giacomo "Mino" Bozzano** (12. huhtikuuta 1933, Sestri Levante, Italia - 21. marraskuuta 2008 Sestri Levante) oli italialainen nyrkkeilijä.

## Ura amatöörinyrkkeilijänä

Bozzano osallistui vuoden 1955 Länsi-Berliinin EM-kisoihin, joissa hän joutui keskeyttämään puolivälierissä loukkaantumisen vuoksi. Seuraavan vuoden Melbournen olympialaisissa hän kilpaili Italian raskaansarjan sarjan edustajana. Aluksi hän voitti edellisten olympialaisten pronssimitalistin, suomalaisen Ilkka Kosken neljännesvälierissä ja seuraavaksi edellisen vuoden EM-kisojen hopeamitalistin, saksalaisen Ulli Nitzschken. Välierässä hän kohtasi Neuvostoliiton Lev Muhinin kokien tyrmäystappion. Näin Bozzano sai olympiapronssia.

## Ura ammattilaisnyrkkeilijänä

Heti olympialaisten jälkeen Bozzano siirtyi ammattilaiseksi. Hän otteli ensimmäisen ammattilaisottelunsa 2. maaliskuuta 1957. Hän voitti 25 ottelua peräkkäin, joista 13 tyrmäyksellä. Hän voitti ajankohdan Ranskan ja Espanjan mestarit, Kansainyhteisön mestarin Joe Bygravesin, vuoden 1948 italialaisen olympiaedustaja Uber Bacilierin, aiemman raskaansarjan Euroopan mestarin Franco Cavicchin ja amerikkalaisen entisen raskaan keskisarjan maailmanmestarin Joey Maximin. Erikoisin Bozzanon otteluista oli ottelu amerikkalaista Sifa Kivalua vastaan. Ottelussa molemmat osapuolet kävivät kanveesissa, ja molemmat ottelijat jouduttiin viemään ottelun jälkeen sairaalaan.

Marraskuussa 1959 Bozzano kärsi ammattilaisuransa ensimmäisen tappion, kun saksalainen Hans Kalbfell tyrmäsi hänet raskaansarjan EM-karsintaottelussa. Joulukuussa 1960 hän kärsi toisen tyrmäystappion saksalaiselle Gerhard Zechille. Hän otteli viimeisen nyrkkeilyottelunsa 13. lokakuuta 1962 maanmiestä Santo Amontia vastaan häviten ottelun tyrmäyksellä.

Uransa jälkeen Bozzano toimi ravintoloitsijana. Vuonna 2005 Bozzano joutui henkirikoksen uhriksi, jonka seurauksena hän oli noin kolme vuotta myöhemmin tapahtuneen kuolemaansa asti tajuttomana.

## Lähteet
5223 McSween

**5223 McSween (1981 EX6)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

## Lähteet
5230 Asahina

**5230 Asahina (1988 EF)** on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Suomi-sarjan kausi 2011–2012

**Kausi 2011–2012** oli jääkiekon Suomi-sarjan 13. kausi. Mestaruuden voitti KeuPa HT.

## Alkusarja
Lohkojen neljä parasta loppusarjaan, neljä huonoiten sijoittuneet karsintasarjaan.
### Lohko 1

### Lohko 2

### Lohko 3

## Loppusarja

KeuPa HT, HC Kerava ja KOOVEE Mestis-karsintaan.

## Karsintasarja
Lohkojen kolme parasta seuraavaksi kaudeksi Suomi-sarjaan, 4. sijoittuneet jatkokarsintaan. Muut joukkueet II-divisioonaan seuraavaksi kaudeksi.
### Lohko 1

### Lohko 2

### Lohko 3

## Jatkokarsinta

## Lähteet
*Hockey archives Viitattu 6.10.2025.
Nasaretin työ

**Opera di Nàzaret**  (**ODN**) on italialaislähtöinen katolinen maallikkojärjestö.

Nasaretin työ syntyi 1960-luvun alussa Reggio Emiliassa Giovanni Rivan ympärille. Hän oli entinen Milanon katolisen yliopiston opettaja joka opetti kaupungissa kirjallisuutta ja filosofiaa. Erilaista sosiaalisista taustoista tulevat nuoret perustivat hänen ympärilleen kristillisen ryhmän, jonka nimeksi tuli 'Yksi tie'. Heitä kiehtoi konkreettinen väite, jonka mukaan elämän on keskityttävä Jeesukseen Kristukseen, jos haluamme olla onnellisia, koska "ihminen ilman Jeesusta on vähäisempi ihminen". Tästä ryhmästä muodostui Nasaretin työ vuonna 1976, leviten sitten Aasiaan, Eurooppaan ja Latinalaiseen Amerikkaan. Vuonna 1989 Méxicon kardinaalipriimas korotti Nasaretin työn kanonisesti uskovien julkiseksi yhdistykseksi. Paavillinen maallikkoneuvosto päätti tunnustaa Nasaretin työn kansainväliseksi uskovien yhdistykseksi vuonna 1999.

Järjestö on omistautunut erilaisille evankelioiville, hyväntekeväisyys- ja lähetystyöaktiviteeteille, joita vapaaehtoiset toteuttavat eri puolilla maailmaa. Järjestön päätavoitteena on, että sosiaalisten aloitteiden ja hyväntekeväisyyden kautta jokainen voi nähdä Kristuksen kasvot elämänsä arjessa. Puhuessaan järjestön edustajille vuonna 2014, paavi Franciscus rohkaisi heitä jatkamaan työtään ilolla.

## Lähteet
Santa Cruz de Barahona

**Santa Cruz de Barahona** tai lyhyemmin vain **Barahona** on kaupunki ja kunta Dominikaanisen tasavallan lounaisosassa. Sen asukasluku vuonna 2022 oli 90&nbsp;166.

## Maantiede

Santa Cruz de Barahona sijaitsee Dominikaanisen tasavallan lounaisosassa Barahonan provinssissa. Barohana on myös nimi alueen suurelle niemimaalle. Lähellä sijaitsevat Jaraguan ja Sierra de Bahorucon kansallispuistot.

## Historia
Ennen eurooppalaisten saapumista nykyisen Barahonan aluetta asuttivat tainot. Espanjalaisten saavuttua 1400-luvulla alueesta tuli osa sen siirtomaavaltakuntaa. Alkujaan seutuun ei kiinnitetty erityisempää huomiota. Alueella oli karjatiloja ja joitakin viljelmiä. Nimi Barahona lienee johdettu espanjalaisesta sukunimestä.

Toussaint L’Ouverture perusti Barahonan kaupungin alueen haitilaismiehityksen aikana vuonna 1802 tarkoituksena edistää kalastusta ja metsäteollisuutta seudulla. Dominikaaninen tasavalta itsenäistyi vuonna 1844 ja kaupunki alkoi kasvaa vuosisadan loppupuolella. Kasvua vauhditti etenkin sokeriteollisuus, joka veti paikalle siirtolaisia työvoimaksi. Samalla rakennettiin satama, jonka kautta sokeria vietiin ulkomaille. Ympäröivä seutu on tunnettu myös kahvinviljelyalueena. Myöhemmin kehittyi kaivosteollisuus. Alueella on esimerkiksi bauksiittia ja muita mineraaleja.

Näyttelijä María Montez syntyi Barahonassa ja hänen mukaansa on nimetty viereinen lentoasema.

## Väestö
Barahonan asukasluku oli vuoden 2022 väestönlaskennan mukaan 90&nbsp;166.

## Lähteet
Jilly Cooper

**Jilly Cooper** (21. helmikuuta 1937 Hornchurch, Essex Britannia – 5. lokakuuta 2025) oli brittiläinen kirjailija. Hän julkaisi 18 romaania, muun muassa romaanit *Riders* (1985) ja *Rivals* (1988) ja on ollut kotimaassaan suosittu kirjailija: kirjoja on myyty toistakymmentä miljoonaa kappaletta. Teokseen *Rivals* perustuva samanniminen televisiosarja esitettiin vuonna 2024.

Cooperin kirjat kertovat maaseudulla asuvista varakkaista henkilöistä.

## Suomennettu tuotanto
* ”Älykäs ja uskollinen” teoksessa *Koiran elämää*, WSOY 1993 

## Lähteet

## Aiheesta muualla
Downton Abbey: Uusi aikakausi

**Downton Abbey: Uusi aikakausi** on vuonna 2022 julkaistu historiallinen draamaelokuva, jonka on kirjoittanut Julian Fellowes. Elokuva perustuu Fellowesin *[[Downton Abbey]]* -televisiosarjaan (2010–2015).

*Downton Abbey: Uusi aikakausi* -elokuvan on ohjannut Simon Curtis. Elokuvan juoni jatkaa *[[Downton Abbey]]* -sarjan sekä elokuvan tarinaa. 

Elokuva sijoittuu vuoteen 1928, ja sen kaksi rinnakkaista juonta tapahtuvat Etelä-Ranskassa ja Downton Abbeyssa, Yorkshiren maaseudulla. 

Elokuva julkaistiin Suomessa toukokuussa 2022.

## Lähteet
Hiekkakuoppa (Tuusula, Ristikivi)

**Hiekkakuoppa** on Uudellamaalla Tuusulassa Hyrylän länsipuolella Ristikivellä sijaitsevaan hiekkakuoppaan muodostunut tekolampi.

## Maantietoa
Hiekkakuopan lampi on 200 metriä pitkä, 200 metriä leveä, ja sen pinta-ala on 2,6 hehtaaria. Se on syntynyt soranoton seurauksena, kun soraa kaivettiin niin syvältä, että pohjavesi tihkui kuoppaan lammeksi. Lammen rantaviivan pituus on 1,0 kilometriä. Sitä ympäröi hiekkakuopan rinteiset vallit, joiden itäpuolella on Ristikivenmäen asuinalue. Myös lammen länsipuolella on muutama asuintalo. Lammessa ei ole kartan mukaan saaria. Sen pohja on etelärannasta alkaen loivasti syvenevä. Sen keskellä on kuitenkin mutkainen niemi, joka liittyy etelärannassa olevaan Häklin uimarantaan. Hyppytornin kohdalla on neljä metriä syvää. Lammen eteläpuolelta kulkee Hyrylästä Nurmijärvelle johtava seututie 139.

## Virkistysarvoja
Häklin uimaranta on Tuusulan kunnan valvoma uimaranta. Sen vettä tutkitaan neljästi uimakauden aikana. Uimarannan palveluita ovat pukukopit, vessat, kioski, hyppytorni, kuntoilupiste ja laiturit. Rannalla on ollut myös uimavalvoja. Lammen pohjoispuolella sijaitsee niin kutsuttu Häklin koirametsä, jossa saa ulkoiluttaa koiria aidatulla alueella. Palvelu on maksullinen.

Häklin uimaranta sijaitsee Helsingin ja Hyvinkään välisellä Seitsemän veljeksen vaellusreitin varrella.

## Luontoarvoja
Lammessa oli esimerkiksi vuonna 2019 lammikkomeduusoita.

## Vesistösuhteet
Lampi sijaitsee Vantaanjoen vesistössä (vesistöaluetunnus 21)  Vantaan alaosan alueella (21.01), jonka Seutulan alueeseen (21.012) tekolampi kuuluu. Sen vedenpinnan korkeus on 63,9 metriä mpy. (N2000). Vaikka hiekkakuopan lammella ei ole laskuojaa, saattavat sen pohjaveden virtaukset suuntautua Paikkatietoikkunan valuma-alueen rajauksen perusteella kohti Krapuojaa, joka yhtyy Vantaanjokeen .

## Historiaa
Vuoden 1958 peruskartassa näkyy, kuinka tie tekee kaarteen kiertäessään Hosioissuon. Kaarteessa on kartassa kaksi sorakuoppaa tien vieressä. Vuoden 1969 kartassa on suorakuoppa laajentunut merkittävästi ja sen viereen on rakennettu rivi omakotitaloja. Niissä asui Ristikivenmäen ensimmäiset asukkaat. Hiekkakuoppaan on tällöin kertynyt vettä. Tien eteläpuolelle on vuoden 1978 kartassa rakennettu teollisuushalleja ja samalla asuinaluekin on laajentunut. Hiekkakuoppa on suurentunut ja sen keskelle on ilmaantunut 2020-luvulle tuttu niemi. Tien eteläpuolella on avattu laaja hiekanottokenttä. Vuoden 1990 kartassa on uimarannan eteläosaan rakennettu paikoitusalue.

## Lähteet

## Aiheesta muualla
*  (valokuvia)
Jettingen-Scheppach

**Jettingen-Scheppach** on kauppala eli *Marktgemeinde* Baijerin osavaltiossa eteläisessä Saksassa. Se sijaitsee ylänkömaalla Mindel-joen varrella. Etäisyys Münchenistä on 89 kilometriä länsiluoteeseen.

## Maantiede
Jettingen-Scheppach sijaitsee Günzburgin piirikunnan itäosassa. Sen osa-alueet ovat Allerheiligen, Eberstall, Freihalden, Jettingen, Klingenburg, Ried, Scheppach, Scheppachermühle, Schönenberg ja Unterwaldbach. Noin puolet väestöstä asuu Jettingenissä ja neljäsosa Scheppachissa. Freihaldenissa asuu runsas kymmenesosa. Jettingen-Scheppach rajoittuu idässä Augsburgin piirikuntaan.

## Historia
Jettingen sai markkinaoikeudet 1363. Siitä tuli osa Baijeria Reinin liiton myötä 1806. Scheppach kuului itävaltalaiseen Burgaun markkreivikuntaan ja se liitettiin Baijeriin Pressburgin rauhan yhteydessä 1805. Nykyinen Jettingen-Scheppach syntyi 1. tammikuuta 1970, kun Jettingenin kauppala ja Scheppachin kunta liittyivät toisiinsa.

## Infrastruktuuri
Jettingenissä ja Freihaldenissa on rautatiepysäkit linjalla Ulm–Augsburg. Moottoritie Bundesautobahn 8 kulkee kunnan pohjoisosan halki.

## Lähteet

## Aiheesta muualla
*Jettingen-Scheppach, Baijeri, Saksa — Sunrise, Sunset, and Daylength
Downton Abbey: Viimeinen näytös

**Downton Abbey: Viimeinen näytös** on vuonna 2025 julkaistu historiallinen draamaelokuva, jonka on kirjoittanut Julian Fellowes ja ohjannut Simon Curtis. Elokuva perustuu Fellowesin *[[Downton Abbey]]* -televisiosarjaan (2010–2015).

Elokuvan edeltäjät ovat televisiosarjan ohella *[[Downton Abbey (elokuva)|Downton Abbey]]* -elokuva sekä *[[Downton Abbey: Uusi aikakausi]]* -elokuva.

Elokuvan tapahtumat sijoittuvat 1930-luvun Lontooseen sekä kuvitteelliseen Downton Abbeyn kartanoon Yorkshiren maaseudulle. Elokuva julkaistiin Suomessa syyskuussa 2025.

## Lähteet
Jiří Drahoš

**Jiří Drahoš** (s. 20. helmikuuta 1949 Český Těšín) on tšekkiläinen kemisti ja poliitikko. Hän johti Tšekin tiedeakatemiaa vuosina 2009–2017. Tammikuussa 2018 hän oli ehdolla presidentinvaaleissa, joissa hän sai toisella kierroksella 48,6 prosenttia äänistä. Drahoš on EU-myönteinen, mutta vastustaa euron käyttöönottoa.  Hän on myös arvostellut islam- ja maahanmuuttovastaisia populisteja. Lokakuussa 2018 hänet valittiin Tšekin senaattiin.
## Lähteet

## Aiheesta muualla
Timo Kosunen

**Timo Uolevi Kosunen** (12. toukokuuta 1930 Jyväskylä – 14. huhtikuuta 2017 Helsinki) oli suomalainen lääkäri ja bakteeriopin ja serologian apulaisprofessori.

Kosusen vanhemmat olivat toimistonhoitaja Ferdinand Kosunen ja Anni Maria Ikonen ja puoliso vuodesta 1955 farmaseutti Sirkku Aulikki Mikkola. Kosunen tuli ylioppiaaksi Mikkelin lyseosta 1949 ja valmistui Helsingin yliopistosta lääketieteen lisensiaatiksi 1956. Hän väitteli siellä lääketieteen ja kirurgian tohtoriksi 1959. Kosunen teki myös opintomatkat Harvardin yliopistoon 1960–1962 ja 1965 sekä Örebrohon 1977. 

Kosunen oli Helsingin yliopiston serobakteriologian laitoksen assistentti 1955–1965, bakteeriopin ja immunologian dosentti 1963–1966 ja apulaisopettaja 1965–1966 sekä bakteeriopin ja serologian vt. apulaisprofessori 1964 ja 1965–1966 ja apulaisprofessori 1966–1993, samoin kuin vt. professori 1972–1977 ja bakteriologian ja immunologian dosentti 1994–1995.

## Lähteet
Juhani Järvenpää

**Juhani Järvenpää** (6. toukokuuta 1956 Oulu – 14. elokuuta 2024 Hailuoto) oli suomalainen hotellialan yritysjohtaja, joka teki pitkän uran Sokos Hotels -ketjun johtotehtävissä. Hän vastasi muun muassa ketjun laajentumisesta Venäjälle yhteistyössä SAS Radisson -ketjun kanssa ja toimi tätä varten perustetun Sokotel LLC:n ensimmäisenä pääjohtajana.

Järvenpää tuli ylioppilaaksi Oulussa ja suoritti kauppatieteiden maisterin tutkinnon Turun kauppakorkeakoulussa. Hänen uransa S-ryhmässä alkoi vuonna 1984. Ensimmäinen johtotehtävä avautui kotikaupungin Oulun Vaakuna-hotellissa, mistä ura eteni Oy Sokoteria Ab:n toimitusjohtajaksi 1980-luvun lopulla. Vuonna 2001 hänet nimitettiin vetämään hotellien ja ravintoloiden ohella vaikeuksissa ollutta Sokos-tavarataloketjua.

Juhani Järvenpää kuoli kotonaan Hailuodossa 68-vuotiaana 14. elokuuta 2024.

## Lähteet

## Kirjallisuutta
*Aaltonen, Saska & Kammonen, Teemu: *Helsinki–Pietari all night long. Sokos-hotellien ensimmäiset vuodet Venäjällä*. SOK, 2014.
Igor Jesus

**Igor Jesus Maciel da Cruz** eli **Igor Jesus** (s. 25. helmikuuta 2001 Cuiabá, Brasilia) on brasilialainen jalkapalloilija, pelipaikaltaan keskushyökkääjä. Hän edustaa Englannin Valioliigassa pelaavaa Nottingham Forestia ja kuuluu myös Brasilian jalkapallomaajoukkueeseen.

Igor Jesus pelasi kaudella 2019 Coritibassa 24 ottelua Brasilian Série B:ssä ja teki niissä kolme maalia. Paranán osavaltiosarjassa Campeonato Paranaensessa hän teki samalla kaudella kahdeksassa ottelussa kaksi maalia. Kaudella 2020 hän pelasi kymmenen ottelua Brasilian Série A:ssa ilman maaleja. Osavaltiosarjassa hän pelasi 14 ottelua ja teki kaksi maalia.

Igor Jesus siirtyi arabiemiirikuntalaiseen Shabab Al Ahliin kahden miljoonan euron siirtosummalla lokakuussa 2020. Hän pelasi UAE Pro Leaguessa kaudella 2020–2021 kaikkiaan 24 ottelua, joissa teki 12 ja syötti 11 maalia. Aasian Mestareiden liigassa hän pelasi viisi ottelua ja teki kaksi maalia. Shabab Al Ahlin voittamassa UAE League Cupissa hän teki kuudessa ottelussa neljä maalia. Hän voitti avauskaudellaan myös UAE Super Cupin. Kaudella 2021–2022 hän pelasi Arabiemiirikuntien pääsarjassa kuusi ottelua ja teki kaksi maalia. Seuraavalla kaudella hän teki 17 liigaottelussa kuusi maalia Shabab Al Ahlin voittaessa mestaruuden. Kaudella 2023–2024 hän pelasi 19 UAE Pro Leaguen ottelua ja teki 14 maalia. Hän voitti UAE Super Cupin.

Igor Jesus siirtyi brasilialaiseen Botafogoon ilmaissiirrolla kesällä 2024. Hän pelasi loppukauden aikana 22 Série A:n ottelua ja teki viisi maalia Botafogon voittaessa Brasilian-mestaruuden. Seura voitti myös Copa Libertadoresin, jossa hän pelasi kuusi ottelua ja teki kolme maalia. Kaudella 2025 hän pelasi Rio de Janeiron osavaltiosarjassa Campeonato Cariocassa viisi ottelua ja teki yhden maalin. Brasilian pääsarjassa hän teki kymmenessä pelaamassaan ottelussa kolme maalia. Copa Libertadoresissa hän pelasi viisi ottelua ja teki kaksi maalia. Seurajoukkueiden MM-kilpailuissa hän teki kaksi maalia pelaamissaan neljässä ottelussa.

Igor Jesus siirtyi Englannin Valioliigan Nottinghamiin kesällä 2025 lähteestä riippuen joko 11,6 tai 19 miljoonan euron siirtosummalla. Hän on 6. lokakuuta 2025 mennessä pelannut kuudessa valioliigaottelussa vaihtopelaajana ilman maaleja. Hän teki kaksi maalia ensimmäisessä ottelussaan sekä Eurooppa-liigassa että Englannin liigacupissa.

Igor Jesus pelasi yhden ottelun Brasilian alle 15-vuotiaiden maajoukkueessa. Ensimmäisen ottelunsa Brasilian A-maajoukkueessa hän pelasi lokakuussa 2024 MM-karsintaottelussa Chileä vastaan. Hän teki ottelussa myös ensimmäisen – ja toistaiseksi ainoan – maajoukkuemaalinsa. Kaikkiaan hän on 6. lokakuuta 2025 mennessä pelannut neljä maaottelua, kaikki avauskokoonpanossa.

## Lähteet

## Aiheesta muualla
Uruguayn kansalaisuus

**Uruguayn kansalaisuus** on laillinen suhde Uruguayn itäisen tasavallan ja yksityishenkilön kanssa. Maassa noudatetaan lähtökohtaisesti ius soli -periaatetta.

## Kansalaisuuden saaminen syntymällä
Syntyperäisiä Uruguayn kansalaisia ovat sellaiset henkilöt, jotka ovat syntyneet Uruguayn maaperällä. Lisäksi tällaisten henkilöiden ulkomailla syntyneet lapset lasketaan myös syntyperäisiksi uruguaylaisiksi, mikäli lapsi asettuu asumaan Uruguayhin ja ilmoittautuu maan väestörekisteriin.

## Kansalaisuuden saaminen hakemuksella
Hakemuksen perusteella Uuruguayn kansalaisuuden saaneista henkilöistä käytetään nimitystä "lailliset kansalaiset" ja se voidaan myöntää vähintään 18-vuotiaalle henkilöille, joka osaa todistettavasti espanjaa. Lisäksi hakijan tulee kuulua johonkin seuraavista ryhmistä ja täyttää sen ehdot:

# hakija ei ole perustanut perhettä Uruguayhin:
#* todettu hyvämaineiseksi
#* omistaa joko kiinteistöjä tai pääomaa Uruguayssa tahi harjoittaa tiedettä, taidetta tai teollisuutta Uruguayssa
#* on asunut maassa vakituisesti väh. 5 vuotta
# hakija on perustanut perheen Uruguayhin:
#* todettu hyvämaineiseksi
#* omistaa joko kiinteistöjä tai pääomaa Uruguayssa tahi harjoittaa tiedettä, taidetta tai teollisuutta Uruguayssa
#* on asunut maassa vakituisesti väh. 3 vuotta
# hakijalla on Uruguayn parlamentin erikoislupa:
#* on tehnyt jonkun merkittävän palveluksen Uruguaylle tai omaa jotain huomattavia meriittejä

Hakemuksella kansalaisuutensa saaneisiin uruguaylaisiin sovelletaan kolmen vuoden karanteenia ennen kuin heidät voidaan nimittää julkisiin virkoihin.

## Kaksoiskansalaisuus ja kansalaisuuden menettäminen
Uruguay sallii kaksoiskansalaisuuden.

## Lähteet

* 

### Viitteet
Ulrik Christian Gyldenløve (1630–1658)

**Ulrik Christian Gyldenløve** (7. huhtikuuta 1630 Gentofte – 11. joulukuuta 1658 Kööpenhamina) oli tanskalainen kenraali ja Kristian IV:n avioton lapsi. Hänen äitinsä oli Vibeke Kruse. Gyldenløve palveli seitsemän vuotta Espanjassa, kunnes palasi Tanskaan ja sai kenraalimajurin arvon vuonna 1654. Vuonna 1658 hän ansioitui puolustaessaan Kööpenhaminaa ruotsalaisten hyökkäyksen aikana, mutta pian tämän jälkeen hän sairastui ja kuoli.
## Lähteet

## Aiheesta muualla
Ulrik Christian Gyldenløve (1678–1719)

**Ulrik Christian Gyldenløve** (24. kesäkuuta 1678 Kööpenhamina – 8. joulukuuta 1719 Kööpenhamina) oli tanskalainen kreivi ja amiraali. Hän oli Kristian V:n ja Sophie Amalie Mothin avioton lapsi. Gyldenløve oli suuren Pohjan sodan aikana tanskalais-norjalaisen laivaston komentaja muun muassa Køgenlahden taistelussa vuonna 1710. Hän johti myös Norjan postilaitosta.
## Lähteet

## Aiheesta muualla
Suomi-sarjan kausi 1999–2000

**Kausi 1999–2000** oli jääkiekon Suomi-sarjan ensimmäinen. Se korvasi II-divisioonan Suomen kolmanneksi korkeimpana sarjatasona.  

Sarjassa pelasi kuusitoista joukkuetta, jotka oli jaettu kahteen lohkoon. Kummankin lohkon neljä parasta etenivät pudotuspelivaiheeseen, jonka kaksi parasta pääsi pelaamaan ensi kauden Mestis-paikasta. 

Kummankin lohkon viimeinen joutui putoamiskarsintaan. 

## Runkosarja

### Etelälohko

### Pohjoislohko

## Pudotuspelit
### Puolivälierät

### Välierät

### Loppuottelut
Jukurit voitti Suomi-sarjan mestaruuden. Sekä Jukurit että Kiekko-Vantaa etenivät Mestis-karsintoihin. 

## Suomi-sarjan karsinta

## Lähteet
* 
* 
*